als_Latn dik_Latn sag_Latn
Prokuroria nis hetimet për 5 gjyqtarët që liruan Lul Berishën
Nga Anduena Llabani
3 gjyqtarë të Apelit dhe 2 të Gjykatës së Shkallës së Parë në Durrës do të hetohen për shpërdorim detyre nga Prokuroria e Tiranës.
Vendimi për hetimin e 5 gjyqtarëve në Durrës, të cilët kanë marrë dhe shqyrtuar çështjen e të pandehurit Lulzim Berisha, u mor nga prokuroria e rrethit, e cila shpalli moskompetencën për të hetuar këto procedura që janë ndjekur për lirimin e kreut të bandës së Durrësit për shkak të konfliktit të interesit.
Burime zyrtare të organit të akuzës bëjnë me dije se në hetim do të përfshihen të gjitha vendimet e dhëna ndaj Lulzim Berishës. Mes tyre janë edhe kërkesat që janë shqyrtuar për ulje dënimi përgjatë dy viteve të fundit.
Lulzim Berisha u lirua nga qelitë e burgut në fillim të dhjetorit, pasi kishte kryer vetëm 10 vite burg.
Ndaj tij, gjykata dha dënimin kapital me burgim të përjetshëm për 5 vrasje, por ky dënim u ul në 25 vite nga Gjykata e Lartë. /Blitz.al/
als_Latn lug_Latn als_Latn als_Latn als_Latn als_Latn als_Latn